A vonzás törvénye
A vonzás törvénye azt fejezi ki, hogy amikor teremtesz a dolgok a világban nagy pontossággal köréd rendeződnek. Gondolataiddal, szavaiddal és cselekedeteiddel bármit bevonzhatsz, amiről valaha is álmodtál. A teremtő ember kell tegyen önmagáért, mert az isteni energia és tudat, valamint a körülötted élő emberek csak akkor tudnak támogatni, ha te magad is felelősségteljes, teremtő tettekkel élsz. Mind ezekhez a legfontosabb dolog az életedben a tudás.
	Bár ezt már leírtam a könyv más részeiben is, itt is meg kell említenem, hogy a legtöbbször a szép a szépet, a jó a jót, a szeretet a szeretetet, a tudás a tudást vonzza be. Ezért is kell mindig tanulni, szeretettel lenni, széppé tenni az életedet. Akkor a tudati energiák támogatják a tanulást, szeretet energiák jönnek hozzád és gyógyítanak ha beteg vagy, és egyre több szép dolog rendeződik köréd. Mert ha nem használod a tudatodat, elsivárosodhat a gondolkodásod. Ha nem használod fizikailag a testedet, megbetegedhetsz. Fontos tudnod: sohasem vagy egyedül. Az energiáid veled együtt dolgoznak, segítenek a gyógyításban, tanulásban, a megértésben és a fejlődésben.
	Fontold meg, milyen a teremtésed minősége. Ha az egész napodat apró-cseprő dolgokkal, például háztartási teendőkkel töltöd csak, ne várd, hogy milliomossá válj. A gazdagsághoz jó ötletekre, kitartásra, tudásra és leginkább iskolázottságra van szükség. Képzeld el, mennyi pénzt szeretnél, és írd le minden nap elején, mit tennél azért, hogy a pénz pozitív energiáját bevonzd az életedbe. Írd le az ötleteidet és a lépéseket ami ahhoz kell, hogy működjön a teremtésed. Addig dolgozz a feladatokon amíg sikeresen el nem éred a kitűzött célt.
	Az energiáid veled együtt dolgoznak, és segítenek a tudás elsajátításában. Az ember az ötlet, a spontán alkotó erő. Ne hagyd, hogy ez az ötlet elvesszen az éterben. Dolgozz sokat azon a valóságbuborékon, amit az ötleted alapján megteremthetsz. Lépj azonnal, ne halogasd a dolgokat. Az ötlet egy pozitív érzés is benned és segít neked, hogy sikeresen tovább vidd az életed.
	De ne feledd: a vonzás törvénye nem csupán egy mágikus eszköz, hanem egy tudati tükör. Amit kisugárzol, azt vonzod be. Ha félelmet, kétséget, haragot hordozol, ezek az energiák is visszatérnek hozzád. Ezért fontos a belső tisztítás, az önismeret és a szívből jövő szándék. A teremtés nemcsak technika, hanem életmód. Egy olyan tudatos jelenlét, amelyben minden gondolatod, minden szavad és minden mozdulatod egy új világot épít.
	A vonzás törvénye nem válogat: ugyanúgy működik a kicsiben, mint a nagyban. Egy mosoly, egy kedves szó, egy segítő gesztus is képes megváltoztatni az energiák áramlását. És ahogy a világban rendet teremtesz, úgy belül is egyre nagyobb harmóniát tapasztalsz.
	A legnagyobb teremtő erő a szeretet. Ha szeretettel teremtesz, nemcsak magadnak hozol örömöt, hanem másoknak is. A szeretet olyan rezgés, amely képes áthangolni a világot. Ezért minden teremtésed alapja legyen a tiszta szándék, az együttérzés és a belső béke.
